  Майя Бывальцева Инвожое Удмуртиысь 1 номеро элькун эмъюртысь Перинатальной центрын но Клиникая но диагностикая элькун центрысь 6 номеро нылпи ваён юртын куиньмоос вордскизы. Со сярысь улосвылысь Тазалыкез утёнъя министерстволэн пресс-службаез ивортэ. Одӥгаз семьяын кык пиос но одӥг ныл вордскизы, мукетаз – куинь пиос Вож нуныосты ӧнерчиос сак чакласа возё. Нылпиос юнмалозы, кулэ эскеронъёсты ортчозы но собере доразы кошкозы. 2019-тӥ арын Удмуртиын нырысетӥосыз куиньмоос южтолэзе вордскизы. Шудо анай-атайёс кык нылъёсын но одӥг пиен доразы бертӥзы. Кылем арын элькунысь Перинатальной центрын куинь куиньмоос но 89 кыктоос югыт дуннее лыктӥзы, 6 номеро нылпи ваён юртын – 32 кыктоос Тодэ вайытом, 2018-тӥ арын Удмуртиын 16 сюрс 574 нылпиос вордскем сярысь ужкагазъёс сётӥзы.  Тегъёс: Мерлык Ижкар нылпиос Удмуртия  